text: Haderslev kaserne i fare
  27 april 2010 kl. 12.32
  Flådestation Korsør, Flyvestation Aalborg og hærens kaserner i Høvelte og Haderslev kommer til at holde for med lukninger, hvis det står til forsvaret selv.
  De fire kaserner er ifølge Radioavisen udpeget i et oplæg til de politiske forhandlinger om et nyt forsvarsforlig, som forsvaret tirsdag i næste uge præsenterer for forsvarsminister Gitte Lillelund Bech (V).
  Haderslev kaserne har 500 arbejdspladser.
  Kommunen har allerede en plan klar, hvis kasernen kommer i spil i forhandlingerne.
  Og den plan bliver der brug for nu.
  Besparelserne ved lukningerne skal blandt andet skaffe penge til nyt uddannelsesmateriel og køretøjer til hæren, samt helikoptere til flåden og transporthelikoptere til flyvevåbnet.
  